钦定古今图书集成/理学汇编/文学典/第115卷 > 侯恪〈方镇 方岳 方岩 方闻〉
## 钦定古今图书集成/理学汇编/文学典/第115卷 > 侯恪〈方镇 方岳 方岩 方闻〉

按《河南通志》：“恪字木庵，执蒲次子。万历己未进士，改
庶吉士。有诗名。天启初，为编修，与杨涟善。涟劾魏忠
贤二十四大罪，忠贤傅致杀之。寻有言其疏属恪起
草者，忠贤衔之，欲置以死。其党锦衣田尔耕力为恪
解，且曲说恪往谢忠贤，恪面斥之，尔耕惭而去。会时
相魏广微亦忠贤党，以恪会试分校，争宋玟、郑友元”
故嫉恪，遂嗾御史智铤劾罢恪。崇祯改元，起为庶子，
陞南京祭酒。监中来学者数千人，明兴所未有也。有
《遂园诗》二十卷行世。子四：方镇、方岳、方岩、方闻，皆能
继恪诗学。各有板本流传。时称“平台五凤。”